stanford-oval/wikipedia huggingface dataset:
המרחב המשיק
הגדרה > הגדרה על ידי נגזרות כיווניות

במרחב האוקלידי למונח "הכיוונים השונים שבהם ניתן להתקדם מהנקודה" יש פירוש אינטואיטיבי כמרחב כל הנגזרות הכיווניות בנקודה. זהו מרחב וקטורי שאיזומורפי למרחב האוקלידי עצמו (על ידי האיזומורפיזם הטבעי שמעביר את הנגזרת הכיוונית לפי הווקטור v לווקטור v עצמו). את מרחב הנגזרות הכיוונות בנקודה p ניתן להציג כאוסף של פונקציונלים:
משמעות התנאי היא ש-v הוא פונקציונל ליניארי על מרחב הפונקציות החלקות ( \,C^{\infty }), שמקיים בנוסף לליניאריות תנאי גזירה מסוים (שלעיתים מכונה "כלל לייבניץ") לגבי הפעולה שלו על מכפלה. אוסף זה מכונה המרחב המשיק בנקודה p ואיבריו מכונים וקטורים משיקים. ניתן לראות מההגדרה של האוסף שהוא מרחב ליניארי ומקיים, לפי כלל לייבניץ, שלכל וקטור משיק  \ v(1)=0, כלומר כל הווקטורים המשיקים מתאפסים על פונקציות קבועות.
ההצגה הזו שנראית אולי מסורבלת במרחב האוקלידי מאפשרת ליצור הכללה ליריעות דיפרנציאליות כלליות בצורה טבעית ביותר- ביריעה M המרחב המשיק בנקודה p, הוא האוסף הבא:
כאשר  C^{\infty }(M) הוא אוסף הפונקציות החלקות על היריעה M. כמו במרחב האוקלידי זהו מרחב וקטורי בעל ממד ששווה לממד היריעה.
אם  \left(U,\varphi \right)=(x_{1},x_{2},\dots ,x_{n}) מערכת קואורדינטות מקומיות בנקודה p אז הווקטורים המשיקים  {\frac {\partial }{\partial x_{i}}}|_{p} הם בסיס למרחב המשיק בנקודה (כאשר הם מוגדרים 
 {\frac {\partial }{\partial x_{i}}}|_{p}(f)={\frac {\partial (f\circ \varphi ^{-1})}{\partial t_{i}}}|_{\varphi (p)} ו- ti הוא הציר ה-i-י במערכת הצירים ב-  \mathbb {R} ^{n}).
ביריעות שגזירות רק k פעמים (כלומר שלכל שתי מפות הפונקציה  \varphi \circ \psi  גזירה k פעמים אבל לא בהכרח חלקה) ההגדרה הנ"ל יכולה ליצור מרחב מממד אינסופי ולכן מגדירים את המרחב המשיק ביריעות האלו כמרחב שנפרש על ידי הווקטורים המשיקים  {\frac {\partial }{\partial x_{1}}}|_{p},\dots ,{\frac {\partial }{\partial x_{n}}}|_{p} שמוגדרים באותה צורה.
הגדרה > הגדרה על ידי מסילות חלקות

ניתן להגדיר את המרחב המשיק מכיוון יותר גאומטרי: אם נלך לאורך קו מסוים על היריעה (שניתן על ידי עקומה חלקה) וניקח פונקציה חלקה כלשהי, אז לאורך אותו עקום הפונקציה החלקה הזו תיוצג כפונקציה ממשית במשתנה אחד. את הפונקציה הזו אפשר לגזור בצורה הרגילה וכך לראות איך היא משתנה לאורך אותו קו (גדלה, קטנה וכו'). 
 באופן פורמלי: תהי  \!\ \gamma  עקומה חלקה. נגדיר את הווקטור המשיק ל- \!\ \gamma  בנקודה  \ \!\ t_{0} (על ידי הפעולה שלו על פונקציה חלקה):
זהו וקטור משיק (לפי ההגדרה הקודמת- כלומר פונקציונל ליניארי שמקיים את כלל לייבניץ). יתר על כן- כל וקטור משיק ניתן להצגה כמשיק של עקום חלק כלומר זו הגדרה שקולה להגדרה הקודמת של המרחב המשיק.
מבנים נוספים > האגד המשיק

האגד המשיק הוא איחוד כל המרחבים המשיקים על פני כל היריעה, מסומן ב  \ TM. איחוד זה הוא איחוד זר כיוון שכל וקטור משיק שייך למרחב משיק של נקודה אחת בלבד, מעצם ההגדרה שלו (בעצם כל וקטור הוא מהצורה  \ (p,v) כאשר  \ p\in M,  \ v\in T_{p}M ).
 על האגד המשיק קיים מבנה טבעי של יריעה שנוצר על ידי המפות: \{(U_{p}\times T_{p}M,x_{1},\dots ,x_{n},dx_{1},\dots ,dx_{n})\}_{p\in M} כאשר n הקוארדינטות הראשונות פועלות על p ו-n האחרונות על v, ו-  \ (U_{p},x_{1},\dots ,x_{n}) היא מפה שמכילה את p. האגד המשיק הוא יריעה חלקה בממד כפול מממד היריעה.

פונקציות מהיריעה לאגד המשיק נקראות שדות וקטורים. כאשר הפונקציות האלו חלקות אומרים שזהו שדה וקטורי חלק (או  \ C^{\infty }) בדרך כלל מתעסקים בשדות וקטוריים חלקים בלבד וכאשר אומרים "שדה וקטורי" הכוונה היא לשדה וקטורי חלק אלא אם אומרים במפורש אחרת. לשדות הווקטוריים יש חשיבות בהכללת אלמנטים מהמרחב המשיק שבכל נקודה לאגד המשיק כולו בצורה חלקה, כמו במטריקת רימן ובמערכת משוואות דיפרנציאליות על יריעות. 
 אם  \left(U,x_{1},\dots ,x_{n}\right) מערכת קואורדיטות מקומיות, אז ב-U ניתן להציג את השדה הווקטורי V על ידי:
מההצגה הזו ניתן לראות את השדות הווקטוריים כאופרטורים על הפונקציות החלקות שמהווים הרחבה של הווקטורים המשיקים הנקודתיים ליריעה כולה. (כאשר אם g היא הפונקציה  \ g(p)=V(p)(f) אז נגדיר  \ V(f)=g ומההצגה של השדה הווקטורי כסכום- g חלקה.)
האגד המשיק הוא מקרה פרטי של אגד וקטורי מעל היריעה.
מבנים נוספים > המרחב הקו-משיק

המרחב המשיק הוא מרחב וקטורי מממד סופי, ולכן המרחב הדואלי שלו הוא גם כן מרחב וקטורי מאותו ממד. מרחב זה נקרא המרחב הקו-משיק ומסומן Tp*M. באמצעות מרחב זה מגדירים את מושג האינטגרל על היריעה.
עבור כל פונקציה חלקה f הדיפרנציאל של f, שמסומן df, הוא וקטור במרחב הקו-משיק שמוגדר על ידי הפעולה שלו על הווקטורים המשיקים:
הבסיס הדואלי לבסיס  {\frac {\partial }{\partial x_{i}}} הוא  \ dx_{i} ולפי הנוסחאות של מרחבים דואליים מממד סופי:
קל לראות שכל וקטור קו-משיק ניתן להצגה כדיפרניציאל של פונקציה חלקה, ומכאן נובעת הגדרה שקולה למרחב הקו-משיק, על ידי פיתוח טיילור: 

נגדיר אידיאל בחוג  \ C_{p}^{\infty } (חוג הפונקציות החלקות בסביבת הנקודה p) על ידי:
זהו האידיאל של כל הפונקציות החלקות שמתאפסות ב-p. מתוכו ניקח אידיאל קטן יותר -  I^{2} - שהוא האידיאל שנוצר על ידי כל הפונקציות שמתאפסות פעמיים כלומר כל הפונקציות שהן מכפלה של שתי פונקציות מ- I. פונקציות אלו מאפסות כל וקטור משיק.

ביריעה חלקה ניתן להציג כל פונקציה חלקה על ידי טור טיילור המתאים לה, לדוגמה עבור יריעה מממד 2: 

 \ f(x,y)=f(0,0)+x{\frac {\partial f}{\partial x}}+y{\frac {\partial f}{\partial y}}+r(x,y) כאשר  \ r(x,y)\in I^{2}. 

למעשה, בנוסחה למעלה הקואורדינטות x ו-y הן קואורדינטות מקומיות ולכן ההצבה שלהם בתוך הפונקציה f היא סימון מקוצר; f מקבלת ערכים מתוך היריעה עצמה ולא מהמישור האוקלידי, והכוונה היא לנקודה על היריעה שהקואורדינטות המקומיות שלה הן x,y.
חוג המנה  I/I^{2} איזומורפי באופן טבעי למרחב הקו-משיק, על ידי ההגדרה:  \psi (f+I^{2})(v)=v(f) כאשר  \psi  היא פונקציית האיזומורפיזם בין  I/I^{2} למרחב הקו-משיק. בדרך זו גם ניתן להראות שממד המרחב המשיק הוא כממד היריעה.
דיפרנציאל של העתקה בין יריעות

כל העתקה חלקה (דיפרנציאבלית) φ : M → N בין יריעות חלקות (דיפרנציאביליות) משרה מפה ליניארית בין המרחבים המשיקים
אם המרחב המשיק מוגדר על ידי עקומות, מפה זו מוגדרת
אם המרחב המשיק מוגדר על ידי דריבציות, אז
ההעתקה הליניארית dφx נקראת לעיתים קרובות "דיפרנציאל" אך גם "נגזרת" או "total derivative" או ה"pushforward" של φ בנקודה x, ומסומנת במספר סימונים שונים, בהם
במובן מסוים, הדיפרנציאל הוא הקירוב הליניארי הטוב ביותר ל-φ ליד x. כאשר  N=\mathbb {R} , המפה dφx : TxM→R היא הדיפרנציאל הרגיל של φ במובן של חשבון אינפיניטסימלי. בקואורדינטות מקומיות הנגזרת של ƒ נתונה על ידי מטריצת יעקבי.
תוצאה חשובה לגבי הדיפרנציאל היא המשפט הבא:
משפט זה הוא הכללה של משפט הפונקציה ההפוכה לפונקציות שהן העתקות בין יריעות.
ראו גם

מרחב מחויג
אלגברת לי של חבורת לי
המרכז הפיננסי CTF (טיינג'ין)

| --- | --- |

 מידע כללי
 סוג:  גורד שחקים
 מיקום:  טיינג'ין
 מדינה:  הרפובליקה העממית של סין
 הקמה ובנייה
 תקופת הבנייה:  2013–2019 (כ־6 שנים)
 תאריך פתיחה רשמי:  2017 
 אדריכל:  סקידמור, אווינגס ומריל 
 מידות
 גובה:  530 מטר מטר
 שטח:  252,144 מטרים רבועים
 קומות:  97 (+4 קומות תת-קרקעיות)
 קואורדינטות:  39°01′17″N 117°41′54″E﻿ / ﻿39.021380555556°N 117.69846111111°E﻿ / 39.021380555556; 117.69846111111
  (למפת טיינג'ין מוגדלת) המרכז הפיננסי CTF(למפת טיינג'ין רגילה) המרכז הפיננסי CTF
 
מרכז צ'ו טאי פוק בינהאי טיינג'ין הוא גורד שחקים בעיר טיינג'ין שברפובליקה העממית של סין. בנייתו של הבניין התחילה בשנת 2013 והסתיימה בשנת 2019. המבנה כולל, בין היתר, מלון וחדרי משרדים.
הבניין מתנשא לגובה של 530 מטר ומשתרע על שטח של 252 דונם.
הנס קלוגה

| --- | --- |

הנס קלוגה בשנת 2020.
 לידה:  28 בנובמבר 1968 (בן 55) רוסלארה, בלגיה
 ענף מדעי:  כירורגיה
 מקום לימודים:  האוניברסיטה הקתולית בלוון
הַנס הנרי פ. קְלוּגֶה (בהולנדית: Hans Henri Kluge; נולד ב-28 בנובמבר 1968, רוסלארה (אנ'), בלגיה) הוא רופא ומנתח בלגי, אשר מונה למנהל אזורי של אירופה מטעם ארגון הבריאות העולמי ב-1 בפברואר 2020.
ביוגרפיה

הוא למד רפואה, כירורגיה וילודה באוניברסיטה הקתולית בלוון בלוון, בשנת 1994. לאחר מכן הוא ביסס את עצמו כרופא כללי בבלגיה. היה לו ניסיון של 25 שנה בפרקטיקה רפואית ובבריאות הציבור באזורים רבים בעולם, טרם מינויו לראש ארגון הבריאות העולמי באירופה.
ביוגרפיה > המנהל האירופי של ארגון הבריאות העולמי

קלוגה היה היחיד מבין שישה מועמדים שבנוסף לשפת האם ההולנדית שלו, הוא דובר את ארבע השפות הרשמיות של ארגון הבריאות העולמי: צרפתית, גרמנית, אנגלית ורוסית. הוא גם היה המועמד הטוב ביותר במבחני הבחירה, עם ציון "מצוין". עם מינויו למנהל האירופי של ארגון הבריאות העולמי בפברואר 2020 נדרש לתאם את מאמצי המאבק במגפת הקורונה והוא במסגרת תפקידו הוא אחראי לפיקוח על בריאות האירופאים, בשיתוף פעולה עם שרי הבריאות של 53 המדינות האירופיות החברות בארגון הבריאות העולמי. במסגרת תפקידו הוא מטפל במספר ההולך וגדל של אנשים עם מחלות כרוניות ונפשיות ומחלות הנגרמות על ידי זיהום אוויר, מאבק בעובדה שפחות אנשים מתחסנים ומשתמשים לרעה באנטיביוטיקה הגורמת לעמידות לאנטיביוטיקה, טיפול במחסור בעובדי רפואה ועלויות הולכות וגדלות של תרופות.
הערות שוליים

↑  http://www.euro.who.int/en/about-us/executive-management/dr-hans-henri-p.-kluge
↑  "Dr Hans Kluge elected as WHO Regional Director for Europe". 14 אוק' 2019. נבדק ב-8 אוג' 2020. {{cite web}}:  (עזרה)
↑  "Radiology Management, ICU Management, Healthcare IT, Cardiology Management, Executive Management". HealthManagement. נבדק ב-8 אוג' 2020. {{cite web}}:  (עזרה)
↑  הנס קלוגה, www.euro.who.int
1 2  Belg Hans Kluge wordt directeur Europa bij Wereldgezondheidsorganisatie
↑  עמית ולדמן, ‏ארגון הבריאות העולמי: "חיסון לא יחסל את המגפה", באתר ‏מאקו‏, 14 בספטמבר 2020
↑  אלדד בק, הגל השני באירופה: האם היבשת בדרך לסגר?, באתר ישראל היום, 20 בספטמבר 2020
↑  "צופים עלייה בתמותה בחודש אוקטובר"
המפלגה הקומוניסטית של בלארוס

| --- | --- |

 מדינה:  בלארוס 
 שם רשמי:  Коммунистическая партия Белоруссии
 מנהיגים:  Aliaksiej Sokal 
 תקופת הפעילות:  1996–הווה (כ־28 שנים) 
 אידאולוגיות:  קומוניזם מרקסיזם-לניניזם
 מטה:  מינסק 
 ארגונים בינלאומיים:  Union of Communist Parties – Communist Party of the Soviet Union, המפגש הבין-לאומי של המפלגות הקומוניסטיות ושל הפועלים 
 www.comparty.by
 
המפלגה הקומוניסטית של בלארוס היא מפלגה פוליטית קומוניסטית מרקסיסטית-לניניסטית בבלארוס שהוקמה בשנת 1996 ותומכת בנשיא אלכסנדר לוקשנקו.
למפלגה יש יותר מושבים באספה הלאומית של בלארוס מכל מפלגה אחרת מאז הבחירות לפרלמנט בשנת 2000, הבחירות הארציות הראשונות בהן השתתפה. ברם, אף שהמפלגה נחשבת למפלגת שלטון למפלגה 11 מושבים בלבד בבית הנבחרים, שמרביתו מורכב ממועמדים עצמאים ללא שיוך מפלגתי.
סקירה כללית

המפלגה הציעה להתמזג עם מפלגת הקומוניסטים של בלארוס (PKB) ב-15 ביולי 2006. בעוד שהמפלגה הקומוניסטית של בלארוס היא מפלגה פרו-נשיאותית, מפלגת הקומוניסטים של בלארוס הייתה אחת ממפלגות האופוזיציה הגדולות בבלארוס. לדברי סרגיי קליאקין, יו"ר ה-PKB, מה שמכונה "איחוד מחדש" של שתי המפלגות היה מזימה שנועדה להדיח את PKB מהאופוזיציה.
המטרה העיקרית של מדיניות החוץ לחיזוק המפלגה הכריזה על ביטחון לאומי באמצעות פיתוח מדינת האיחוד בלארוס-רוסיה ובשיקום השלבים לבנות מחדש את עמי האיחוד, ולחזק את עצמאותה המדינית והכלכלית.
כחברה בתנועה הקומוניסטית העולמית, ה-KPB נהנית מיחסים עם מפלגות קומוניסטיות אחרות באזור ובכל רחבי העולם במידה יותר גדולה מה-PKB, שרבים באזור מחשיבים כ"תנועה פרו-מערבית".
בבחירות לפרלמנט 2004, KPB השיגה 5.99% ו-8 מתוך 110 מושבים בבית הנבחרים, 6 מושבים ב-2008 ופחות בשנת 2012 - שם זכתה ב-3 מושבים.
בשל תמיכת המפלגה בנשיא לוקשנקו, 17 מאנשיה מונו על ידיו לחברות הבית העליון במדינה, מועצת הרפובליקה של בלארוס, בשנת 2012. בשנת 2014 המפלגה הגדילה את ייצוגה על ידי השגת 5 מושבים.
המפלגה שיפרה את תוצאתיה בבחירות לפרלמנט 2016, שם זכתה בשמונה מנדטים ואז הגדילה אותה עוד יותר בבחירות 2019 — שם זכתה ב-11 מנדטים.
תוצאות אלקטוראליות > בחירות בית הנבחרים

| בחירות | מנהיג/ת מפלגה | הצבעות | % | מקומות ישיבה | +/– |
| --- | --- | --- | --- | --- | --- |
| 2000 | - | לא ידוע | לא ידוע | 6 / 260 |  6 |
| 2004 | טטיאנה נולובבה | 334,383 | 5.31% | 8 / 110 |  2 |
| 2008 | איגור קרפנקו | 229,986 | 4.27% | 6 / 110 |  2 |
| 2012 | איגור קרפנקו | 141,095 | 2.69% | 3 / 110 |  3 |
| 2016 | איגור קרפנקו | 380,770 | 7.40% | 8 / 110 |  5 |
| 2019 | איגור קרפנקו | 559,537 | 10.62% | 11 / 110 |  3 |
הערות שוליים

↑  Nordsieck, Wolfram (2019). "Belarus". Parties and Elections in Europe. נבדק ב-2019-11-27.
המרכז הפיננסי העולמי צ'ונגצ'ינג

| --- | --- |
המרכז הפיננסי העולמי צ'ונגצ'ינג
המרכז הפיננסי העולמי צ'ונגצ'ינג
 מידע כללי
 סוג:  גורד שחקים 
 שימוש:  משרדים
 מיקום:  צ'ונגצ'ינג
 מדינה:  הרפובליקה העממית של סין
 הקמה ובנייה
 תקופת הבנייה:  2010–2014 (כ־4 שנים)
 תאריך פתיחה רשמי:  2014 
 אדריכל:  לי צ'ו יואן 
 מידות
 גובה:  339 מטר
 שטח:  204,400 מטר רבוע
 קומות:  79 (מתוכן 6 קומות תת-קרקעיות)
 קואורדינטות:  29°33′43″N 106°34′27″E﻿ / ﻿29.56194444°N 106.57416667°E﻿ / 29.56194444; 106.57416667
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןהמרכז הפיננסי העולמי(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןהמרכז הפיננסי העולמי
 
המרכז הפיננסי העולמי צ'ונגצ'ינג, הידוע גם בשם המבנה הפיננסי הגלובלי (בסינית: 环球金融中心) הוא גורד שחקים אשר נמצא בעיר צ'ונגצ'ינג שממוקמת דרום-מערב סין. מגדל המשרדים מתנשא לגובה של 339 מטר (1,112 רגל) וכולל 79 קומות (מתוכן 6 קומות תת-קרקעיות). המגדל משתרע על שטח של 204,400 מטר רבוע וכולל 43 מעליות. בניית המגדל החלה בשנת 2010 והסתיימה בשנת 2014.
הנסיך שארל מלוקסמבורג

הנסיך שארל מלוקסמבורג (שם מלא: שארל ז'אן פיליפ ז'וזה מארי גיום; בלוקסמבורגית: Charles Jean Philippe Joseph Marie Guillaume; נולד ב-10 במאי 2020) הוא בנם של גיום, נסיך הכתר של לוקסמבורג ושל סטפני, נסיכת הכתר של לוקסמבורג. שארל הוא נסיך לבית המלוכה של לוקסמבורג (בית בורבון-פארמה) ונסיך לבית נסאו-ויילבורג.
שארל הוא נכדם החמישי של אנרי, הדוכס הגדול של לוקסמבורג (שליט לוקסמבורג) ושל הדוכסית מריה תרזה.
מרגע לידתו שארל הוא השני בסדר הירושה של לוקסמבורג, וצפוי לשמש כדוכס הגדול, לאחר אביו.
שארל נולד בעיר לוקסמבורג.
הערות שוליים

↑  CORDULA SCHNUER AND HELEDD PRITCHARD, Luxembourg royal baby boy born on Sunday, עיתון לוקסמבורג טיימס, 10 במאי 2020
↑  חשבון הטוויטר הרשמי של החצר הדוכסית
המרכז הערבי לחקר אזורים צחיחים ואדמות יובש

| --- | --- |

חוקר מהמרכז בעת מחקר בלבנון
 מידע כללי
 סוג:  מכון מחקר 
 מיקום:  ביירות 
 מדינה:  לבנון 
 הקמה ובנייה
 תקופת הבנייה:  ?–1975
 תאריך פתיחה רשמי:  1975 
 קואורדינטות:  36°00′59″N 36°56′34″E﻿ / ﻿36.016268°N 36.942801°E﻿ / 36.016268; 36.942801
 www.icarda.org
  (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהמרכז החקר(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהמרכז החקר
 
המרכז הערבי לחקר אזורים צחיחים ואדמות יובש הוא מרכז מחקר חקלאי הממוקם בדמשק שבסוריה.
המרכז הוקם בדמשק בשנת 1968 והוא פועל מטעם הליגה הערבית, לצד שישה מרכזי מחקר דומים בארצות ערביות אחרות, במטרה לאחד את מאמצי המדינות הערביות לשיפור ופיתוח החקלאות בתנאי מדבר ואדמה צחיחה.
פעילות המרכז מכוונת למניעת תהליך המדבור, אך באותה עת נעשות בו פעולות ללמידת המדבר בניסיון לפתחו. בעקבות פעילות המחקר הנערכת במרכז הוקם במסגרתו מאגר מידע לצמחי מדבר ובו תיעוד טקסונומי ואקולוגי של כ-1,300 צמחים.
הליגה ההומו-לסבית נגד השמצה

| --- | --- |

 פעילות:  מניעת השמצה של להט"ב במדיה
 מדינה:  ארצות הברית 
 מטה הארגון:  ניו יורק 
 מייסדים:  ויטו רוסו 
 נשיא:  ג'ארט באריוס
 תקופת הפעילות:  1985, ניו יורק – הווה (כ־39 שנים)
 www.glaad.org
 
הליגה ההומו-לסבית נגד השמצה (באנגלית: Gay & Lesbian Alliance Against Defamation או בראשי תיבות: GLAAD) הוא ארגון אמריקאי העוסק בניטור אמצעי התקשורת בארצות הברית על מנת למנוע השמצה של הומואים, לסביות, ביסקסואלים וטרנסג'נדרים (להט"ב) במדיה, וכן פועל לעידוד קבלה חברתית וסובלנות כלפי אלו. הארגון נוסד בשנת 1985 בניו יורק כתגובה לאופן שבו נעשה הכיסוי התקשורתי של מגפת האיידס. נשיא הארגון כיום הוא ג'ארט באריוס.
החל משנת 1990 עורך הארגון מדי שנה את טקס "פרסי התקשורת של הליגה ההומו-לסבית נגד השמצה" (GLAAD Media Awards) ובו מוענקים פרסים לאנשי תקשורת על מנת "להוקרם ולכבדם על הייצוג ההוגן והנכון של קהילת הלהט"ב ושל הסוגיות המשפיעות על חייהם".
היסטוריה

הליגה ההומו-לסבית נגד השמצה נוסדה בשנת 1985 בניו יורק כתגובה ישירה לכיסוי התקשורתי של מגפת האיידס על ידי הניו יורק פוסט, כיסוי שעורר סנסציה בקרב הומוסקסואלים שכן הוא נתפס בעיניהם כלא-מדויק, סטריאוטיפי ומשמיץ. הפגישות הראשוניות בנושא הקמת הארגון נערכו בבתיהם של כמה אקטיביסטים מניו יורק, וכן בשעות הערב ב-New York State Council on the Arts. קבוצת המייסדים כללה בין היתר את הקולנוען ויטו רוסו, גרגורי קולובקוס שהפך לימים למנהל בפועל של הארגון, דאריל ייטס ריסט, אלן ברנט וג'ולי גומז שהייתה הגזברית הראשונה של הארגון.
הפגישות הראשונות התמקדו בכיסוי התקשורתי של מגפת האיידס, והפעילים עסקו באיסוף גזירי עיתונים עם הכתבות הרלוונטיות ויצירת ארכיון מתאים. בהמשך הצליחו הפעילים לכנס את הפגישה הראשונה של עיתון גדול מניו יורק (הניו יורק פוסט) עם פעילים למען זכויות להט"ב. הקבוצה השקיעה ביצירת לחץ על אמצעי התקשורת וברשימת פעילים טלפונים אשר מחו בפני העיתונים בכל פעם שהתפרסמה כתבה הומופובית אשר השמיצה את קהילת הלהט"ב. השפעה של הקבוצה התפשטה במהרה ללוס אנג'לס, שם פעלה הקבוצה בשיתוף עם תעשיית הבידור על מנת לשנות את האופן שהו הוצגו הומואים ולסביות בקולנוע.
פעילות

פעילותה של הליגה ההומו-לסבית נגד השמצה, מתמקדת בעידוד תיאורים חיוביים של להט"ב בתקשורת. היא מוחה כנגד תופעות של הומופוביה, אפליה ושנאה על רקע נטייה מינית וזהות מינית ומאז הקמתה פחת היחס הסטיגמטי והמזלזל כלפי להט"בים בעיתונות המיינסטרים באופן משמעותי, והייצוג התקשורתי בטלוויזיה גדל והשתפר.
פעילות > ייעוץ ופיקוח

הליגה מסייעת ומייעצת לעיתונאים, סופרים, חברות הפקה, חברות פרסום ויוצרים אחרים בשימוש בטרמינולוגיה שאינה מתארת את קהילת הלהט"ב בצורה סטריאוטיפית, כוללנית או פוגענית, ופועלת למיתון תכנים שיכולים להיתפס כפוגעניים.
הארגון גם יוזם התראות בעצמו על תכנים בטרם שידורם או פרסומם, ולעיתים אף נדרש לפתוח בהליכים משפטיים כנגד אמצעי תקשורת שונים. במקרה של פרסום פוגעני בדיעבד, דורש הארגון התנצלות או הבהרה ומונע שידור מחדש של התוכן. לדוגמה, בנובמבר 2010 דרש הארגון וקיבל מרשת MTV התנצלות רשמית על דברים פוגעניים, לטענת הארגון, שהובאו בסצנה באחת מתוכניות הריאליטי שלה. בתוכנית כונתה אישה "Tranny", מושג שנתפס כמבזה טרנסג'נדרים.
פעילות > מעקב ומחקר

הליגה ההומו-לסבית נגד השמצה עוקבת אחר הסיקור התקשורתי ופרסומים שונים בארצות הברית הן ברמה אזורית והן ברמה הארצית בעיתונות, ברדיו, בטלוויזיה ובאינטרנט, וזאת במטרה לנתח את הסיקור והניראוּת של להט"ב בתקשורת. אחת לשנה מוציאה הליגה דו"ח המסכם את הייצוג התקשורתי של להט"בים בתקשורת באותה שנה. למשל, סקר שנערך בשנת 2010 מצא כי מאז השנה הקודמת חלה עלייה משמעותית במספר הדמויות הלהט"ביות בדרמות ובקומדיות בטלוויזיה, בעלייה של 3% לעומת הנתונים של השנה שעברה. לצד פרסום הנתונים ציינה הליגה כי עדיין פחות מחלקו של ציבור זה באוכלוסייה.
פעילות > פרויקטים ממוקדים

מאז שנת 2005 מפעילה הליגה פרויקט של מסע ציבורי מתמשך כנגד יחס הותיקן כלפי להט"ב. הפרויקט הושק לאחר שהוותיקן הוציא מסמך ובו קריטריונים לזיהוי אנשים בעלי "נטיות הומוסקסואליות עמוקות", ואיסור עליהם להשתתף בסמינרים ולקבל קידום מקצועי בתפקידם במסגרת הכנסייה הקתולית.
בשנת 2010 לאחר פרשת התאבדותו של טיילר קלמנטי והתאבדותם של צעירים נוספים שהיו קורבות של בריונות והומופוביה באינטרנט, השיקה הליגה נגד השמצה בפייסבוק שיתוף פעולה מיוחד שלה ושל האתר, שמטרתו למנוע הפצה של הומופוביה ברשת החברתית.
טקס פרסי המדיה

אחת מפעילויותיו הציבוריות הבולטות של הארגון הוא הכנס השנתי טקס פרסי המדיה של הליגה ההומו-לסבית נגד השמצה (GLAAD Media Awards), בו "ניתן כבוד לאנשים, לארגונים ולפרויקטים בזרם המרכזי של התקשורת ותעשיות הבידור שנתנו יחס הוגן, מדויק, ייצוגי כולל ואוהד של קהילות הלהט"ב והקשיים המשפיעים על חייהם". האירוע מתקיים מאז שנת 2006, והתקיים עד כה בלוס אנג'לס, ניו יורק, מיאמי וסן פרנסיסקו. פרסים מוענקים בקטגוריות שונות בכל תחומי המדיה, למשל: סרט קולנוע, סדרת טלוויזיה, פרק טלוויזיה, סרט טלוויזיה או מיני סדרה, סרט דוקומנטרי, תוכנית ריאליטי ומגזינים. כמו כן מוענק פרס למוזיקאי, לפובליציסט, לעיתונאי ולהצגת תיאטרון. הפרס מוענק גם לסרטים ויוצרים לא אמריקאים.
ראו גם

הכחדה סימבולית
לקריאה נוספת

רותה קופפר, גלריה, גאים להציג: האם המסך הקטן באמת מקבל הומואים ולסביות?, באתר הארץ, 8 באוקטובר 2010
"ירידה בייצוג הגאה בטלוויזיה האמריקנית", GoGay‏, 27 בספטמבר 2004
הערות שוליים

↑  "Board of Directors Names Jarrett Barrios as President of GLAAD." Gay & Lesbian Alliance Against Defamation Media Release. 2009-06-17. Retrieved on 2009-07-06
↑  "Gay & Lesbian Alliance Against Defamation: Media Awards". GLAAD.org. Retrieved 14 July 2009.
↑  "Barnett, Allen (1955-1991)", glbtq.com
↑  MTV: "לא התכוונו להעליב טראנסג'נדרים", באתר ynet, 3 בנובמבר 2010
↑  רותה קופפר, גלריה, גאים להציג: האם המסך הקטן באמת מקבל הומואים ולסביות?, באתר הארץ, 8 באוקטובר 2010
↑  CONGREGATION FOR CATHOLIC EDUCATION
↑  New Vatican Instruction Drives Wedge Between Priests and Vocations, Families and Faith; PFLAG Criticizes Regressive Doctrine as Harmful to Families
↑  יהונתן זילבר, גאים ברשת, באתר ynet, 17 באוקטובר 2010
↑  "Gay & Lesbian Alliance Against Defamation: Media Awards". GLAAD.org. נבדק ב-14 ביולי 2009. {{cite web}}:  (עזרה)
| --- | --- |
בקרת זהויות :  ISNI: 0000 0001 0484 5172  LCCN: nr2002016603  VIAF: 156999218   WorldCat (עם VIAF): 156999218
המרכז הפיננסי העולמי בשאנגחאי

| --- | --- |

 מידע כללי
 סוג:  גורד שחקים, אטרקציה תיירותית 
 שימוש:  מלון, משרדים, מצפה כוכבים
 כתובת:  100 Century Avenue, Pudong, Shanghai, China 
 מיקום:  שאנגחאי
 מדינה:  הרפובליקה העממית של סין  סין
 בעלים:  Shanghai World Financial Center Co. 
 הקמה ובנייה
 תקופת הבנייה:  1997–2008 (כ־11 שנים)
 תאריך פתיחה רשמי:  28 באוגוסט 2008 
 עלות:  1.2 מיליארד דולר אמריקני
 אדריכל:  קוהן פדרסן פוקס 
 סגנון אדריכלי:  נאו-פוטוריזם 
 מידות
 גובה:  492 מטר
 שטח:  381,600 מטר רבוע
 קומות:  101
 קואורדינטות:  31°14′12″N 121°30′10″E﻿ / ﻿31.236666666667°N 121.50277777778°E﻿ / 31.236666666667; 121.50277777778
 swfc-shanghai.com
  (למפת שאנגחאי מוגדלת) המרכז הפיננסי העולמי בשאנגחאי(למפת שאנגחאי רגילה) המרכז הפיננסי העולמי בשאנגחאי
 
המרכז הפיננסי העולמי בשאנגחאי (בכתב סיני מפושט: 上海环球金融中心) הוא גורד שחקים הנמצא ברובע פודונג בשאנגחאי שברפובליקה העממית של סין. גובהו של הבניין הוא כ-492 מטרים, ויש בו 101 קומות. הוא מאוכלס במשרדים ומלון של רשת הייאט. כשנחנך בשנת 2008 היה השני בגובהו בעולם והמגדל הגבוה בסין. ב-2014 הוא הפך לבניין השני בגבהו בסין אחרי מגדל שאנגחאי.
עבודות בניית המגדל החלו ב-1997 מתוך כוונה להכתירו כגבוה בעולם, בגובה של 460 מטרים, אך הן הופסקו כעבור מספר חודשים עקב המשבר הפיננסי באסיה שפרץ באותה שנה. עבודות הבנייה חודשו בשנת 2003 תוך עדכון גובה המבנה ל-492 מטרים כדי לגבור על טאיפיי 101, אך רק לפי מדידת גובה הגג של המבנה, כיוון שהעיטור בראשו של טאיפיי 101 קבע את גובהו ל-509 מטרים. לפי המדידה הפחות מקובלת, המתחשבת בגובה הגג בלבד ולא בעיטורים ארכיטקטוניים, הפך בשנת 2008 המרכז הפיננסי העולמי בשאנגחאי לבניין הגבוה בעולם. בינואר 2010 איבד הבניין תואר זה כאשר נחנך בורג' ח'ליפה.
בבניין שוכן מלון פארק הייאט שאנגחאי שהפך למלון בעל הקומות הגבוהות ביותר בעולם במקומו של גראנד הייאט שאנגחאי ששוכן בבניין ג'ין מאו הסמוך.